b'\n_START_ARTICLE_\nSergiu Mocanu\n_START_SECTION_\nBiografie\n_START_PARAGRAPH_\nSergiu Mocanu a fost n\xc4\x83scut la 6 iunie 1961 \xc3\xaen satul Ciobalaccia, raionul Cantemir, RSS Moldoveneasc\xc4\x83 \xc3\xaen familia lui Ion \xc8\x99i Nina Mocanu. Tat\xc4\x83l s\xc4\x83u Ion Mocanu a fost pre\xc8\x99edintele consiliului s\xc4\x83tesc, iar mama lui Nina era \xc3\xaenv\xc4\x83\xc8\x9b\xc4\x83toare. A absolvit Facultatea de fizic\xc4\x83 \xc8\x99i matematic\xc4\x83 a Universit\xc4\x83\xc8\x9bii Pedagogice din Tiraspol. A activat \xc3\xaen calitate de profesor \xc8\x99colar, director de \xc8\x99coal\xc4\x83, \xc8\x99ef al Direc\xc8\x9biei raionale cultur\xc4\x83, vicepre\xc8\x99edinte al Comitetului executiv raional. _NEWLINE_\xc3\x8en anul 1992, \xc3\xaen calitate de comandant-adjunct de companie \xc3\xaen trupele de carabinieri a luptat \xc3\xaen Transnistria. A fost r\xc4\x83nit \xc8\x99i ulterior decorat cu Ordinul \xc8\x98tefan cel Mare._NEWLINE_\xc3\x8en anii 1994-1998 a fost redactor al s\xc4\x83pt\xc4\x83m\xc3\xa2nalului \xe2\x80\x9c\xc8\x9aara\xe2\x80\x9d \xc8\x99i unul din liderii Frontului Popular Cre\xc8\x99tin Democrat (FPCD)._NEWLINE_Din 1994 p\xc3\xa2n\xc4\x83 \xc3\xaen 1997 devine deputat \xc3\xaen Parlamentul Republicii Moldova, ales pe listele Frontului Popular Cre\xc8\x99tin Democrat, iar apoi din 1998 p\xc3\xa2n\xc4\x83 \xc3\xaen 2001 devine deputat \xc3\xaen Parlamentul Republicii Moldova, ales pe listele Blocului electoral \xe2\x80\x9eConven\xc8\x9bia Democrat\xc4\x83 din Moldova\xe2\x80\x9d fiind membrul FPCD-ului. La 24 noiembrie 1998 a fost exclus din FPCD. Din 1998 p\xc3\xa2n\xc4\x83 \xc3\xaen 2003, a fost unul dintre liderii Partidului Rena\xc8\x99terii \xc8\x99i Concilierii\xc2\xa0din Moldova (din 2002 \xe2\x80\x93 Partidul Liberal)._NEWLINE_\xc3\x8en anul 2002 candideaz\xc4\x83 la func\xc8\x9bia de pre\xc8\x99edinte al Partidului Liberal, \xc3\xaens\xc4\x83 pierde aceast\xc4\x83 func\xc8\x9bie \xc3\xaen fa\xc8\x9ba contracandidatului s\xc4\x83u Veaceslav Until\xc4\x83._NEWLINE_Din 2 februarie 2004 p\xc3\xa2n\xc4\x83 \xc3\xaen 26 iunie 2007 a fost consilier preziden\xc8\x9bial cu misiuni speciale \xc3\xaen perioada pre\xc8\x99edintelui Vladimir Voronin._NEWLINE_Dup\xc4\x83 ce a plecat de la pre\xc8\x99edin\xc8\x9bie Sergiu Mocanu se ocup\xc4\x83 de lansarea Mi\xc8\x99c\xc4\x83rii Ac\xc8\x9biunea Popular\xc4\x83. \xc3\x8en dat\xc4\x83 de 23 decembrie 2007 a avut loc congresul de constituire a partidului politic. Cu toate acestea Ministerul Justi\xc8\x9biei a refuzat s\xc4\x83 \xc3\xaenregistreze partidul._NEWLINE_\xc3\x8en septembrie 2008 pe numele fiilor lui Sergiu Mocanu (Adrian \xc8\x99i Roman) pe motiv de huliganism. Ulterior \xc3\xaen data de 29 martie 2012 prima instan\xc8\x9b\xc4\x83 i-a g\xc4\x83sit pe ambii fra\xc8\x9bi vinova\xc8\x9bi, \xc8\x99i i-a condamnat s\xc4\x83 pl\xc4\x83teasc\xc4\x83 amend\xc4\x83 fiecare c\xc3\xa2te 500 de unit\xc4\x83\xc8\x9bi conven\xc8\x9bionale (10.000 de lei moldovene\xc8\x99ti). \xc3\x8en data de 28 noiembrie 2013 Colegiul penal al Cur\xc8\x9bii de Apel Chi\xc8\x99in\xc4\x83u l-a g\xc4\x83sit nevinovat doar pe fiul mai mare (Roman). \xc3\x8en rest sentin\xc8\x9ba a r\xc4\x83mas neschimbat\xc4\x83. \xc3\x8en data de 27 mai 2014 Curtea Suprem\xc4\x83 de Justi\xc8\x9bie a emis decizia de a-l elibera pe Adrian Mocanu de sub r\xc4\x83spundere penal\xc4\x83 pe motiv de expirarea termenului de tragere la r\xc4\x83spundere penal\xc4\x83._NEWLINE_Sergiu Mocanu a anun\xc8\x9bat c\xc4\x83 dosarul fiilor lui a fost pornit la comanda pre\xc8\x99edintelui Vladimir Voronin._NEWLINE_Dup\xc4\x83 Protestele de la Chi\xc8\x99in\xc4\x83u din 2009 Sergiu mocanu a fost arestat \xc3\xaen data de 8 aprilie 2009 pentru organizarea dezordinilor \xc3\xaen mas\xc4\x83. Sergiu Mocanu a declarat, c\xc4\x83 \xc8\x99i acest dosar a fost pornit la comanda pre\xc8\x99edintelui Voronin. Cauza lui Sergiu Mocanu a fost transmis\xc4\x83 la Curtea European\xc4\x83 pentru Drepturile Omului. \xc3\x8en data de 31 iulie 2009 Sergiu Mocanu a fost eliberat de sub arest._NEWLINE_\xc3\x8en data de 29 iulie 2010 Sergiu Mocanu public\xc4\x83 un articol pe blogul s\xc4\x83u, cu care \xc8\x99i-a anun\xc8\x9bat lupta cu mafie, capul c\xc4\x83reia ar fi omul de afaceri Vladimir Plahotniuc. \xc3\x8en afar\xc4\x83 de asta Sergiu Mocanu i-a acuzat pe mul\xc8\x9bi func\xc8\x9bionari publici, c\xc4\x83 ei ac\xc8\x9bioneaz\xc4\x83 \xc3\xaen favoarea Plahotniuc. Drept urmare Sergiu Mocanu a fost dat \xc3\xaen judecat\xc4\x83 de c\xc4\x83tre Vladimir Plahotniuc, \xc8\x99eful Centrului de Combatere a Crimelor Economice \xc8\x99i Corup\xc8\x9bie Viorel Chetraru, procurorul general Valeriu Zubco \xc8\x99i Ministrul al Tehnologiei Informa\xc8\x9bionale \xc8\x99i Comunica\xc8\x9biilor al Republicii Moldova Alexandru Oleinic. Sergiu Mocanu a pierdut toate cauzele \xc8\x99i a r\xc4\x83mas dator s\xc4\x83 pl\xc4\x83teasc\xc4\x83 pagube acestor persoane. Din moment ce Sergiu Mocanu nu era capabil s\xc4\x83 le pl\xc4\x83teasc\xc4\x83, averea lui a fost sechestrat\xc4\x83 \xc8\x99i r\xc4\x83m\xc3\xa2ne a fi sechestrat\xc4\x83. Sergiu Mocanu nu a indeplinit \xc8\x99i nici nu are de g\xc3\xa2nd s\xc4\x83 o indeplineasc\xc4\x83, deoarece dup\xc4\x83 p\xc4\x83rerea lui Mocanu acele hot\xc4\x83r\xc3\xa2ri au fost pronun\xc8\x9bate la comanda lui Plahotniuc._NEWLINE_\xc3\x8en povestea luptei cu mafia lui Plahotniuc Sergiu Mocanu i-a indemnat pe liderii partidelor de guvernare de orientare pro-occidental\xc4\x83 s\xc4\x83 se dezic\xc4\x83 de Plahotniuc. Drept urmare guvernarea \xc8\x99i-a manifestat dezinteresul pentru acest caz. Ei au catalogat drept regl\xc4\x83ri de conturi dintre Plahotniuc \xc8\x99i Victor \xc8\x99i Viorel \xc8\x9aopa, despre care se vehicula c\xc4\x83 ar sta \xc3\xaen spatele lui Sergiu Mocanu, iar liderul Alian\xc8\x9bei \xe2\x80\x9eMoldova Noastr\xc4\x83\xe2\x80\x9d Serafim Urechean l-a acuzat pe Mocanu, c\xc4\x83 acesta a r\xc4\x83mas s\xc4\x83 fie consilierul liderului Partidulul Comuni\xc8\x99tilor din Republica Moldova Vladimir Voronin, f\xc4\x83c\xc3\xa2nd aluzie c\xc4\x83 Sergiu Mocanu \xc3\xaencerca s\xc4\x83 discrediteze Alian\xc8\x9ba pentru Integrare European\xc4\x83 la comanda lui Voronin._NEWLINE_La\xc2\xa0alegerile parlamentare 2010\xc2\xa0Sergiu Mocanu a devenit liderul listei de candida\xc8\x9bi al\xc2\xa0Partidului pentru Neam \xc8\x99i \xc8\x9aar\xc4\x83\xc2\xa0(PpN\xc8\x9a). Partidul a acumulat 4.819 de voturi (0,28\xc2\xa0%) \xc8\x99i nu a dep\xc4\x83\xc8\x99it pragul electoral de 4\xc2\xa0%._NEWLINE_La sf\xc3\xa2r\xc8\x99itul anului\xc2\xa02010\xc2\xa0Sergiu Mocanu a format grupul de ini\xc8\x9biativ\xc4\x83 pentru crearea Mi\xc8\x99c\xc4\x83rii Populare Antimafie (MPA). _NEWLINE_La congresul de constituirea al Mi\xc8\x99c\xc4\x83rii Populare Antimafie din 6 martie 2011 a fost ales pre\xc8\x99edintele partidului._NEWLINE_De la sf\xc3\xa2r\xc8\x99itul anului 2011 Sergiu Mocanu \xc3\xae\xc8\x99i lanseaz\xc4\x83 o emisiune pe site-ul antimafie.md, care se nume\xc8\x99te "\xc3\x8en direct cu Sergiu Mocanu" \xc8\x99i care are loc \xc3\xaen fiecare zi de miercuri la ora 20:30. Emisiunea este de autor, este \xc3\xaen stilul monolog, \xc8\x99i \xc3\xaen aceast\xc4\x83 emisiune Sergiu Mocanu comenteaz\xc4\x83 evenimentele politice \xc8\x99i non-politice din Moldova \xc8\x99i lume, care au loc \xc3\xaen prezent \xc8\x99i care au avut loc \xc3\xaen trecut. De asemenea Sergiu Mocanu r\xc4\x83spunde la \xc3\xaentreb\xc4\x83rile, care pot fi adresate de spectatori._NEWLINE_\xc3\x8en data de 6 ianuarie 2013 Sergiu Mocanu anun\xc8\x9b\xc4\x83 despre s\xc4\x83v\xc3\xa2r\xc8\x99irea omorului de la Rezerva\xc8\x9bia \xc8\x99tiin\xc8\x9bific\xc4\x83 P\xc4\x83durea Domneasc\xc4\x83. Cazul a fost de rezonan\xc8\x9b\xc4\x83, pentru c\xc4\x83 \xc3\xaen urm\xc4\x83 afl\xc4\x83rii despre caz pe o perioad\xc4\x83 s-a creat o criz\xc4\x83 politic\xc4\x83._NEWLINE_La\xc2\xa0alegerile parlamentare 2014\xc2\xa0Sergiu Mocanu a devenit liderul listei de candida\xc8\x9bi al\xc2\xa0Mi\xc8\x99c\xc4\x83rii Populare Antimafie (MPA). Partidul a acumulat 27.846 (1,74\xc2\xa0%) \xc8\x99i nu a dep\xc4\x83\xc8\x99it pragul electoral de 6\xc2\xa0%._NEWLINE_\xc3\x8en luna ianuarie 2018 Sergiu Mocanu a fost dat \xc3\xaen judecat\xc4\x83 de c\xc4\x83tre Pre\xc8\x99edintele Republicii Moldova Igor Dodon, pentru c\xc4\x83 Sergiu Mocanu a declarat, c\xc4\x83 Igor Dodon i-a v\xc3\xa2ndut lui Vladimir Plahotniuc func\xc8\x9bia de director general a societ\xc4\x83\xc8\x9bii pe ac\xc8\x9biuni Moldovagaz. Ce-i drept despre aceast\xc4\x83 tranzac\xc8\x9bie Sergiu Mocanu a declarat \xc3\xaenc\xc4\x83 \xc3\xaen luna februarie 2017._NEWLINE_\xc3\x8en luna februarie 2018 Sergiu Mocanu a fost dat \xc3\xaen judecat\xc4\x83 de c\xc4\x83tre Iulian Chifu - fostul consilier al Pre\xc8\x99edintelui Rom\xc3\xa2niei Traian B\xc4\x83sescu, pentru c\xc4\x83 Sergiu Mocanu l-a acuzat pe Iulian Chifu de loialitatea fa\xc8\x9b\xc4\x83 lui de Vladimir Plahotniuc._NEWLINE_La\xc2\xa0alegerile parlamentare 2019\xc2\xa0Sergiu Mocanu a devenit liderul listei de candida\xc8\x9bi al\xc2\xa0Mi\xc8\x99c\xc4\x83rii Populare Antimafie (MPA). Partidul a acumulat 8.633 (0,61\xc2\xa0%) \xc8\x99i nu a dep\xc4\x83\xc8\x99it pragul electoral de 6\xc2\xa0%._NEWLINE_Este c\xc4\x83s\xc4\x83torit cu Nadeja Mocanu \xc8\x99i are 2 copii. El este na\xc8\x99ul de cununie al cuplului de jurnali\xc8\x99ti Rodica Cior\xc4\x83nic\xc4\x83 \xc8\x99i Sergiu Gavrili\xc8\x9b\xc4\x83, fondatori ai revistei VIP Magazin.'